Боян Бойчев
Освобождаване

chitanka.info

Хора, пътувайте гратис!

Не си дупчете билети,

Не си купувайте някакви си

Заробващи абонаментни карти!

Не допускайте и пътищата ни

Да бъдат отнети!

Никой не може да определя

Нито спирките,

Нито маршрутите,

Все едно в делник или в неделя,

По часове или минути.

Никой не може да контролира

Желанието да се срещаме,

Един към друг да пътуваме,

През прозорците ежедневни

Надалеч да се взираме,

Живота така да жадуваме

И не със стотинки

Да плащаме скъпо мечтите си

И свободата да бъде наложен маршрут!

Затова на вас, хора, разчитам

Да изгоним контрольорите

И да поемем по пътя си

Един към друг, един до друг.

лятото на 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.